ภูมิใจไทยเสนอ พอเถอะ ทุกฝ่ายหยุดเคลื่อนมวลชน-กกต.จัดเลือกตั้ง-แล้วค่อยปฏิรูป
หัวหน้าพรรคภูมิใจไทยเสนอแนวทาง พอเถอะ ให้ทุกฝ่ายหยุดเคลื่อนไหวมวลชนเผชิญหน้า กกต.จัดเลือกตั้ง เมื่อได้รัฐบาลแล้วให้เร่งปฎิรูปประเทศ โดยทางพรรคของเสนอแนวทางปฏิรูปสวัสดิการสังคมต่อไป15 พ.ค. 2557 - รายงานว่า นายอนุทิน ชาญวีรกูล หัวหน้าพรรคภูมิใจไทย กล่าวถึงการติดตั้งป้ายข้อความ พอเถอะ ในหลายพื้นที่ของกรุงเทพมหานครช่วงต้นสัปดาห์ที่ผ่านมา ว่า เพื่อให้ทุกฝ่ายหยุดเคลื่อนมวลชนเผชิญหน้า และร่วมหาคนกลางเจรจาไกล่เกลี่ย สู่การจัดการเลือกตั้งโดยเร็ว ซึ่งวิกฤติการเมืองที่เกิดขึ้นส่งผลกระทบหลายด้าน ทั้งเศรษฐกิจ นักลงทุนต่างชาติชะลอการลงทุน การท่องเที่ยวท่องเที่ยวลดลง ผลกระทบทางโครงสร้างพื้นฐานหยุดชะงัก ทำให้เกิดผลเสียโดยรวม โดยเฉพาะปี 2558 ที่จะก้าวสู่ประชาคมเศรษฐกิจอาเซียน ซึ่งมีแนวโน้มนักลงทุนจะย้ายฐานไปประเทศเพื่อนบ้านมากขึ้น และผลกระทบทางสังคม ทำให้คนเกลียดชังกันมากขึ้น ทั้งนี้ จากดัชนีความสุขคนในประเทศ แสดงให้เห็นถึงความเบื่อหน่าย และมีผลกระทบกับการดำเนินชีวิตโดยตรงทั้งนี้ พรรคภูมิใจไทยเสนอแนวทางออกประเทศ พอเถอะ เพื่อให้ทุกฝ่ายหยุดคิด และยับยั้งการเคลื่อนไหวของมวลชน หันมาใช้วิถีทางสงบ สันติ สามัคคี หาคนกลางที่ทุกฝ่ายยอมรับมาเจรจาด้วยเหตุผล คำนึงถึงหลักนิติรัฐ-นิติธรรม พิจารณาแก้ไขปัญหาด้วยท่าทีอันดีต่อกันหัวหน้าพรรคพรรคภูมิใจไทยระบุว่า ขอเรียกร้องให้ประธานวุฒิสภา ทำหน้าที่อย่างเป็นกลาง นำทุกฝ่ายที่เกี่ยวข้องเข้าสู่การเจรจา เมื่อตกผลึกแล้วมอบให้คณะกรรมการการเลือกตั้ง จัดการเลือกตั้งต่อไป เมื่อได้รัฐบาลเข้ามาบริหารประเทศ ให้ดำเนินการปฏิรูปประเทศ โดยพรรคภูมิใจไทย ขอร่วมเสนอแนวทางการปฏิรูปในการจัดสวัสดิการสังคม ตามแนวทางของพรรคต่อไป
หัวหน้าพรรคภูมิใจไทยเสนอแนวทาง พอเถอะ ให้ทุกฝ่ายหยุดเคลื่อนไหวมวลชนเผชิญหน้า กกต.จัดเลือกตั้ง เมื่อได้รัฐบาลแล้วให้เร่งปฎิรูปประเทศ โดยทางพรรคของเสนอแนวทางปฏิรูปสวัสดิการสังคมต่อไป 15 พ.ค.
การปฏิรูป,การเลือกตั้งทั่วไป 2557,พรรคภูมิใจไทย,พอเถอะ,สวัสดิการสังคม